Príloha č. 3 RD

**Zmluva o dielo č. MAG .................**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a v súlade s právnym poriadkom Slovenskej republiky na uskutočnenie stavebných prác stavby **„..............................“**

(ďalej len „**Zmluva**“)

**Čl. I**

#### Zmluvné strany

* 1. **Objednávateľ:** **Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava 1

Štatutárny zástupca: Ing. arch. Matúš Vallo, primátor

Osoba oprávnená konať

vo veciach zmluvných: [•]

na základe Podpisového poriadku platného ku dňu podpisu tejto Zmluvy

IČO: 00603481

DIČ: 2020372596

špeciálny projektový účet:

BIC: CEKOSKBX

IBAN:

(ďalej len „**Objednávateľ**“)

* 1. **Zhotoviteľ:** **[•]**

Sídlo: [•]

Zapísaná: v Obchodnom registri Okresného súdu [•]

oddiel: [•], vložka č [•] dňa [•]

Štatutárny zástupca: [•]

IČO: [•]

DIČ: [•]

IČ DPH: [•]

BIC: [•]

IBAN: [•]

Kontaktná osoba: [•]

Telefón: [•]

E-mail: [•]

(ďalej len „**Zhotoviteľ**“)

spolu ďalej pre Objednávateľa a Zhotoviteľa spoločne aj len „**zmluvné strany**“ a jednotlivo alebo pre ktorúkoľvek z nich aj len „**zmluvná strana**“

za nasledovných, zmluvnými stranami dohodnutých podmienok:

**Čl. II**

**Východiskové podklady a údaje**

* 1. Podkladom pre uzavretie tejto Zmluvy je Rámcová dohoda č. MAGSPXXXXXX zo dňa XX.XX.XXXX (ďalej aj ako „Rámcová dohoda“), v ktorej sú určené, okrem iného, podmienky zadávania čiastkových zákaziek, pričom výsledkom opätovného otvorenia súťaže v súlade s ust. § 83 ods. 5 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) je realizácia čiastkovej zákazky na základe tejto Zmluvy. Podkladom pre uzavretie tejto Zmluvy sú taktiež súťažné podklady, ktoré poskytol Objednávateľ Zhotoviteľovi na spracovanie ponuky a samotná ponuka Zhotoviteľa na uskutočnenie stavebných a montážnych prác na stavbu uvedenú v bode 2.5 tejto Zmluvy.
  2. Neoddeliteľnou súčasťou tejto Zmluvy je Príloha č. 1 „Vysvetlenia súťažných podkladov“. V prípade, ak vysvetlenia súťažných podkladov menia alebo dopĺňajú dokumenty tvoriace Zmluvu, v takom prípade majú pred týmito dokumentmi tvoriacimi Zmluvu prednosť a platí dané vysvetlenie súťažných podkladov.
  3. Zhotoviteľ bol vybraný ako úspešný uchádzač na základe výsledku verejného obstarávania postupom verejnej súťaže pre nadlimitné zákazky podľa § 66 zákona o verejnom obstarávaní a na základe opätovného otvorenia súťaže v zmysle § 83 ods. 5 písm. b) zákona o verejnom obstarávaní.
  4. Zmluvné strany berú na vedomie, že Objednávateľ podľa § 11 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
  5. Východiskové údaje stavby:
     1. Názov stavby: **„...“**
     2. Stavebné objekty: [•]
     3. Číslo stavby: [•]
     4. Miesto stavby: [•]
     5. Stavebník: Hlavné mesto SR Bratislava

Primaciálne nám. 1, 814 99 Bratislava

(ďalej ako „Stavba“ alebo „Dielo“).

**Čl. III**

#### Predmet zmluvy

3.1 Predmetom tejto Zmluvy je záväzok Zhotoviteľa, že pre Objednávateľa zhotoví dielo, ktoré je špecifikované v bode 3.2 a 3.3 tejto Zmluvy, toto dielo mu odovzdá v zmysle tejto Zmluvy bez obmedzenia a s odbornou starostlivosťou vykoná všetky zmluvne dojednané činnosti. Objednávateľ sa zaväzuje vykonané dielo bez vád od Zhotoviteľa prevziať a zaplatiť Zhotoviteľovi dohodnutú cenu za jeho vykonanie, špecifikovanú v čl. V tejto Zmluvy.

* 1. Zhotoviteľ sa zaväzuje vo vlastnom mene, na vlastnú zodpovednosť, na vlastné náklady, za podmienok dohodnutých v tejto Zmluve a stanovených v súťažných podkladoch a podľa projektovej dokumentácie – XXX, ktorá bola súčasťou súťažných podkladov pri opätovnom otvorení súťaže v zmysle Rámcovej dohody a je schválená Objednávateľom, ktorá tvorí Prílohu č. 2 tejto Zmluvy, zhotoviť **Dielo**. *Pozn. konkrétna špecifikácia diela bude uvedená v konkrétnej zmluve o dielo.*

Dielo je podrobne špecifikované a upresnené v tejto Zmluve, v jej prílohách a v súťažných podkladoch.

* 1. Pre komplexné zhotovenie a riadne odovzdanie Diela podľa bodu 3.2 musí Zhotoviteľ zabezpečiť aj tieto činnosti, doklady a dokumentácie:
     1. vytýčenie dotknutých jestvujúcich inžinierskych sietí,
     2. dokumentáciu (protokol) vytýčenia Stavby (4x),
     3. realizáciu odsúhlaseného dočasného dopravného značenia počas výstavby,
     4. dozor nad bezpečnosťou práce na stavenisku § 3 a § 6 ods. 1 a 2 v zmysle Nariadenia vlády SR č. 396/2006 Z. z. – koordinátor bezpečnosti,
     5. vyhotovenie správ o odborných prehliadkach a odborných skúškach vyhradených technických zariadení zdvíhacích a elektrických podľa vyhlášky MPSVaR SR č. 508/2009 Z. z.,
     6. dodanie príslušných atestov a certifikátov od zabudovaných materiálov a výrobkov,
     7. dodanie dokladov o využití a zneškodnení odpadov, ktoré vzniknú realizáciou diela,
     8. geodetickú dokumentáciu skutočného vyhotovenia novovybudovaných inžinierskych sietí, potvrdenú zodpovedným geodetom (6 x v tlači a 1 x na CD),
     9. dokumentáciu skutočného vyhotovenia stavby (každého objektu), potvrdenú odborne spôsobilými osobami Zhotoviteľa (6 x v tlači a 1 x na CD), vrátane elaborátu kvality so zoznamom a vyhodnotením skúšok, príslušné manuály prevádzky a údržby jednotlivých objektov.

*Pozn.: (Ostatné špecifické činnosti, doklady a dokumentácie budú uvedené v konkrétnej zmluve o dielo a to v závislosti od konkrétneho prípadu čiastkovej zákazky.)*

**Čl. IV**

**Termíny plnenia**

* 1. Zhotoviteľ sa zaväzuje zhotoviť a odovzdať Dielo Objednávateľovi v rozsahu stanovenom v čl. III tejto Zmluvy, za podmienok tejto Zmluvy **v lehote do** XX dní/**mesiacov** odo dňa protokolárneho odovzdania a prevzatia staveniska Zhotoviteľom. *(resp. od iného momentu a to v závislosti od konkrétnej zmluvy o dielo).*
  2. Zhotoviteľ je povinný začať realizovať stavebné práce v súvislosti s realizáciou Diela najneskôr do 5 dní odo dňa protokolárneho prevzatia staveniska.

*Pozn.: Bližšie podmienky budú ustanovené v konkrétnej zmluve o dielo a to v závislosti od konkrétneho diela. Podmienky budú zhotoviteľom zrejmé už v čase opätovného otvorenia súťaže.*Časový harmonogram realizácie Diela tvorí Prílohu č. 3 tejto Zmluvy.

* 1. Zhotoviteľ splní zmluvný záväzok ukončením Diela podľa čl. III za podmienok dohodnutých v tejto Zmluve protokolárnym odovzdaním realizovaného Diela bez vád a nedorobkov, odstránením vád zistených pri kolaudačnom konaní, odovzdaním dokladov a dokumentov a ich prevzatím Objednávateľom.
  2. Ak Zhotoviteľ dokončí Dielo v rozsahu podľa čl. III za podmienok dohodnutých v tejto Zmluve v skoršom termíne a pripraví ho na odovzdanie pred termínom stanoveným v bode 4.1, Objednávateľ je oprávnený, nie však povinný, riadne dokončené Dielo prevziať aj v skoršom ponúknutom termíne.
  3. Pokiaľ budú práce oneskorene začaté alebo prerušené z dôvodov mimo vôle a/alebo vplyvu a/alebo bez zavinenia Zhotoviteľa a Zhotoviteľom riadne preukázané, môže Zhotoviteľ písomným návrhom dodatku k Zmluve požiadať Objednávateľa o zmenu termínu ukončenia plnenia.
  4. Dodržanie termínu plnenia je závislé od riadnej a včasnej súčinnosti oboch zmluvných strán dohodnutej v tejto Zmluve. Po dobu omeškania pri poskytnutí súčinnosti jednej zmluvnej strany nie je v omeškaní v plnení záväzku druhá zmluvná strana.

**Čl. V**

#### Cena

* 1. Cena za zhotovenie Diela v rozsahu čl. III za podmienok tejto Zmluvy je stanovená v zmysle § 3 zákona NR SR č. 18/1996 Z. z. o cenách v znení neskorších predpisov, v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Cena je uvedená v eurách.
  2. Cena Diela:

Cena bez DPH ............................... EUR

Slovom: ........................................................... a ..../100 eur

Podrobná špecifikácia ceny celého Diela tvorí Prílohu č. 4 tejto Zmluvy „Cenová ponuka (rozpočet) Zhotoviteľa “ (ďalej len „**Cena diela**“).

* 1. V Cene diela sú zahrnuté všetky ekonomicky oprávnené náklady na riadne zhotovenie Diela a primeraný zisk Zhotoviteľa, vrátane nákladov za všetky činnosti, doklady a dokumenty požadované v čl. III tejto Zmluvy,

*Pozn: a iné náklady, ktoré budú špecifikované v konkrétnej zmluve o dielo.*

* 1. Zmluvné strany sa dohodli, že zálohové platby a ani platbu vopred Objednávateľ Zhotoviteľovi neposkytne.
  2. Ak sa zmluvné strany po uzavretí Zmluvy dohodnú na obmedzení rozsahu Diela, je Objednávateľ povinný zaplatiť len Cenu diela primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení Diela, je Objednávateľ povinný zaplatiť cenu primerane zvýšenú. Takéto zmeny ustanovení Zmluvy je možné realizovať len na základe dodatku k Zmluve a v medziach § 18 zákona o verejnom obstarávaní.
  3. Ak je Zmluva výsledkom verejného obstarávania, cenu je možné meniť len na základe niektorého z dôvodov uvedených v § 18 zákona o verejnom obstarávaní, a to len po vzájomnej dohode zmluvných strán a vždy len formou písomného dodatku k Zmluve.
  4. Všetky zmeny a výkony požadované Objednávateľom nad rámec predmetu plnenia a práce, ktorých opodstatnenosť bude počas realizácie Diela zistená, budú riešené dodatkami k tejto Zmluve po odsúhlasení predložených naviac prác a merných jednotiek Objednávateľom. Cena za vykonanie týchto prípadných naviac prác sa dohodne na základe jednotkových cien zo súťažnej ponuky, prípadne odsúhlasených predložených cien. V prípade, že súťažná ponuka neobsahuje položky, ktoré sú predmetom naviac prác platí, že ocenenie naviac prác vykoná Zhotoviteľ podľa vypracovaných R-položiek pre oceňovanie dielčích prác, ktoré budú zahŕňať vysúťažené hodnoty z **kalkulačného vzorca: Akceptovaná cena = priame náklady (PN - materiál, mzdy, stroje, doprava) + režijné náklady (R) ako % z PN + zisk ako %(z PN +R).** Tabuľka výpočtu priamych a nepriamych nákladov je uvedená v Prílohe č. 8 „Kalkulačný vzorec“ tejto Zmluvy. Pre vyčíslenie priamych nákladov budú použité hodinové zúčtovacie sadzby uvedené v Prílohe č. 9 „Hodinové zúčtovacie sadzby“ tejto Zmluvy.
  5. Cena za zariadenie staveniska je vyjadrená ako 2,3 % zo súčtu celkovej ceny konštrukcií a materiálov.

**Čl. VI**

**Platobné podmienky**

* 1. Podkladom pre úhradu Ceny diela je faktúra vystavená Zhotoviteľom po vzniku nároku Zhotoviteľa na zaplatenie Ceny diela podľa tohto článku Zmluvy. Objednávateľ zároveň musí obdržať vystavenú elektronickú faktúru na email**:** [**efaktura@bratislava.sk**](mailto:efaktura@bratislava.sk)**.** Faktúra musí obsahovať číslo zmluvy, ku ktorej sa viaže.
  2. Zmluvné strany sa dohodli, že Cena diela sa považuje za uhradenú dňom odpísania finančných prostriedkov z bankového účtu Objednávateľa v prospech účtu Zhotoviteľa.
  3. Faktúry musia mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a náležitosti upravené v konkrétnej zmluve o dielo.
  4. V prípade, že faktúra nebude obsahovať náležitosti uvedené v bode 6.3 tejto Zmluvy, alebo bude faktúra obsahovať chybné alebo neúplné údaje, Objednávateľ je oprávnený vrátiť ju Zhotoviteľovi na opravu/doplnenie. V takom prípade sa preruší plynutie lehoty splatnosti faktúry a nová lehota splatnosti faktúry začne plynúť doručením opravenej/doplnenej faktúry Objednávateľovi.
  5. Zhotoviteľ prehlasuje, že číslo účtu uvádzané v záhlaví tejto Zmluvy je používané na podnikanie podľa ustanovení § 6 ods. 1 až 3 zákona č. 222/2004 Z. z. o dani z pridanej hodnoty v znení neskorších predpisov.
  6. Zmluvné strany sa dohodli, že Objednávateľ je oprávnený započítať si svoju pohľadávku voči Zhotoviteľovi po lehote splatnosti aj bez súhlasu Zhotoviteľa oproti akejkoľvek nesplatnej alebo splatnej pohľadávke Zhotoviteľa voči Objednávateľovi. O započítaní pohľadávky je Objednávateľ povinný písomne informovať Zhotoviteľa.
  7. Zhotoviteľ berie na vedomie, že Dielo podľa tejto Zmluvy môže byť financované/spolufinancované Objednávateľom z prostriedkov, ktoré Objednávateľovi na tento účel poskytne Európska únia (napr. z fondov Európskej únie). Zhotoviteľ zároveň berie na vedomie a rešpektuje, že zákazka financovaná/ spolufinancovaná z fondov Európskej únie, ohľadom ktorej sa uzatvára táto Zmluva, môže byť predmetom administratívnej finančnej kontroly procesu verejného obstarávania zo strany príslušného Riadiaceho orgánu (ďalej len „**Riadiaci orgán**“) a/alebo Sprostredkovateľského orgánu (ďalej len „**Sprostredkovateľský orgán**“) pod Riadiacim orgánom. O schválení zákazky bude Objednávateľ Zhotoviteľa informovať.
  8. Zhotoviteľ je povinný v lehote určenej Objednávateľom poskytnúť Objednávateľovi akúkoľvek súčinnosť požadovanú Objednávateľom v písomnej výzve doručenej Zhotoviteľovi, súvisiacu s Dielom a/alebo plneniami podľa tejto Zmluvy, ktorej poskytnutie bude Objednávateľ od Zhotoviteľa požadovať, najmä, avšak nie výlučne, v súvislosti s podávaním žiadosti o nenávratný finančný príspevok z fondov Európskej únie a iných povinností vyplývajúcich z financovania/spolufinancovania z fondov Európskej únie vo vzťahu k Riadiacemu orgánu, Sprostredkovateľskému orgánu alebo iným oprávneným subjektom, ak relevantné.
  9. Objednávateľ je oprávnený odstúpiť od tejto Zmluvy bez akýchkoľvek sankcií v prípade, kedy bolo zamietnuté financovanie/spolufinancovanie ceny za Dielo alebo akejkoľvek jeho časti z finančných príspevkov, ktoré na tento účel mala poskytnúť Európska únia Objednávateľovi alebo došlo k skončeniu alebo zániku Zmluvy o poskytnutí nenávratného finančného príspevku a to bez ohľadu na právny titul jej skončenia alebo zániku.
  10. Zhotoviteľ je povinný strpieť výkon kontroly/auditu súvisiaceho s Dielom a/alebo plneniami podľa tejto Zmluvy kedykoľvek počas platnosti a účinnosti akejkoľvek zmluvy o poskytnutí nenávratného finančného prostriedku, na základe ktorej Objednávateľ financoval/spolufinancoval cenu za Dielo a prípadne aj po skončení jej účinnosti, ak to bude nevyhnutné, a to na túto činnosť oprávnenými osobami (napr. poskytovateľ nenávratného finančného prostriedku, Útvar následnej finančnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými platnými právnymi predpismi SR a/alebo EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť, ak relevantné.
  11. Zmluvné strany berú týmto na vedomie a výslovne súhlasia, že všetka dokumentácia vytvorená pri realizácii alebo v súvislosti s realizáciou Diela a/alebo súvisiaca s touto Zmluvou bude poskytnutá poskytovateľovi nenávratného finančného príspevku a príslušným orgánom SR a/alebo EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských práv, priemyselných práv a ochrany osobných údajov Zhotoviteľa, ak relevantné.
  12. Lehota splatnosti faktúry je **60 dní. 60-**dňová lehota splatnosti faktúry začína plynúť deň nasledujúci po dni doručenia faktúry na emailovú adresu efaktura@bratislava.sk. Za deň doručenia sa považuje deň nasledujúci po odoslaní emailovej faktúry Zhotoviteľom na oznámenú emailovú adresu Objednávateľa.
  13. Zhotoviteľ je oprávnený vystaviť faktúru po ukončení preberacieho konania, vrátane čiastkového preberacieho konania podľa čl. X tejto Zmluvy a obdržaní Objednávateľom podpísaného preberacieho protokolu. Objednávateľom podpísaný preberací protokol, resp. čiastkový preberací protokol je povinnou prílohou faktúry.
  14. Podkladom pre vystavenie faktúry bude Zhotoviteľom vystavený položkový súpis skutočne vykonaných prác a dodávok s výkazom výmer, potvrdený technickým dozorom Objednávateľa do 5 pracovných dní od doručenia a tento položkový súpis bude prílohou každej vystavenej faktúry a bude tvoriť jej neoddeliteľnú súčasť. Položkový súpis skutočne vykonaných prác a dodávok s výkazom výmer podľa predchádzajúcej vety je Zhotoviteľ povinný pri vystavení faktúry doručiť Objednávateľovi aj v elektronickej verzii, vo formáte MS Excel. Prílohou poslednej faktúry je aj podpísaný preberací protokol.

**Čl. VII**

**Stavenisko**

* 1. Objednávateľ protokolárne odovzdá Zhotoviteľovi stavenisko pred začatím prác tak, aby Zhotoviteľ mohol na ňom začať práce v súlade s projektovými podkladmi a s podmienkami Zmluvy. Prevádzkové, sociálne, prípadne aj výrobné zariadenia staveniska je povinný zabezpečiť Zhotoviteľ v súlade s projektovou dokumentáciou Stavby.
  2. Zhotoviteľ je povinný na viditeľnom mieste Stavbu označiť tabuľou s údajmi podľa § 43i ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
  3. Zhotoviteľ pred začatím stavebných prác na stavenisku viditeľne umiestni oznámenie podľa prílohy č. 1 k nariadeniu vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
  4. Zhotoviteľ zabezpečí vytýčenie trasy podzemných inžinierskych sietí súvisiacich so zhotovením Diela pred začatím stavebných prác za účasti ich správcov. V prípade kolízie s objektom je Zhotoviteľ povinný ich ochrániť, resp. zabezpečiť ich preloženie v súlade s platnými predpismi. Na určenie hĺbky uloženia podzemných sietí je pred začatím stavebných prác povinný ručne vykopať overovacie sondy. Všetku dokumentáciu k vytýčeniu podzemných inžinierskych sietí je Zhotoviteľ povinný odovzdať Objednávateľovi v štyroch kópiách.

*Pozn: Finálne znenie prispôsobené danému dielu bude zrejmé zhotoviteľom v čase opätovného otvorenia súťaže.*

* 1. Zhotoviteľ zabezpečí povolenia o uzávierke dotknutých komunikácií v súvislosti s rozkopávkami, prípadne na zaujatie verejného priestranstva, ako aj ďalšie potrebné povolenia.

*Pozn: Finálne znenie prispôsobené danému dielu bude zrejmé zhotoviteľom v čase opätovného otvorenia súťaže.*

* 1. Zhotoviteľ je povinný zabezpečiť počas realizácie Stavby bezpečnosť na stavenisku, prejazdnosť verejných komunikácií, príjazdy do vedľajších objektov, prístupy pre vozidlá polície, rýchlej zdravotnej pomoci a hasičského záchranného zboru. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, Zhotoviteľ sa zaväzuje obstarať a uhradiť tieto značky, ako aj s tým súvisiace práce. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky sa zaväzuje obstarať a poplatky za ne znášať Zhotoviteľ. Poplatky a prípadné pokuty za dlhší ako dohodnutý čas užívania je povinný taktiež uhrádzať Zhotoviteľ.

*Pozn: Finálne znenie prispôsobené danému dielu bude zrejmé zhotoviteľom v čase opätovného otvorenia súťaže.*

* 1. Zhotoviteľ je povinný udržiavať na stavenisku poriadok a čistotu, odstraňovať odpady ako aj nečistoty vznikajúce jeho prácami v súlade so zákonom č. 79/2015 Z. z. o odpadoch v platnom znení. Zhotoviteľ je povinný predložiť Objednávateľovi doklad pri prevzatí staveniska, ktorým preukáže možnosť nakladania s komunálnymi odpadmi na území Hlavného mesta Slovenskej republiky Bratislavy, ktorý je overená kópia platnej zmluvy o nakladaní s komunálnymi odpadmi a drobnými stavbami, uzatvorenej podľa § 269 ods. 2 Obchodného zákonníka, § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a Všeobecne záväzného nariadenia Hlavného mesta Slovenskej republiky Bratislavy č. 6/2020 z. 25. júna 2020 o nakladaní s komunálnymi odpadmi a drobnými stavebnými odpadmi na území Hlavného mesta Slovenskej republiky Bratislavy. V prípade, ak Zhotoviteľ nezabezpečuje zhodnocovanie a zneškodnenie odpadov sám, preukáže, že pri plnení Zmluvy bude mať zabezpečené služby zariadenia na zhodnocovanie odpadov, služby spaľovne, služby zariadenia na zneškodňovanie odpadov. Zhotoviteľ preukáže splnenie týchto podmienok platným rozhodnutím orgánu štátnej správy v odpadovom hospodárstve, vydaným Zhotoviteľovi alebo jeho zmluvnému partnerovi; v takom prípade Zhotoviteľ predloží zmluvu alebo prísľub, ktorým môže byť zmluva o budúcej zmluve so subjektom, ktorý prevádzkuje zariadenie na zhodnotenie biologicky rozložiteľných odpadov zo zelene, stavebného odpadu, zariadenie na energetické zhodnotenie a zneškodnenie komunálneho odpadu; doklad Zhotoviteľ doloží originálom alebo jeho úradne osvedčenou kópiou. Zhotoviteľ je tiež povinný doložiť všetky vážne lístky ako doklad o zabezpečení zhodnotenia/zneškodnenia odpadu, a to najneskôr pred vystavením poslednej faktúry.
  2. Od odovzdania staveniska Objednávateľom Zhotoviteľovi až do prevzatia zhotoveného Diela bez vád a nedorobkov Objednávateľom, je Zhotoviteľ povinný stavenisko využívať výlučne len pre potreby plnenia predmetu Zmluvy a zabezpečiť ochranu majetku Objednávateľa, ktorý je predmetom Zmluvy pred poškodením a zneužitím a zamedziť prístup na stavenisko akýmkoľvek nepovolaným osobám. Počas tejto doby znáša nebezpečenstvo škody na zhotovovanej veci Zhotoviteľ.
  3. Zhotoviteľ umožní pracovníkom vykonávajúcim stavebno-technický dozor Objednávateľa užívať kanceláriu, prípadne iný vhodný priestor, kde budú mať kedykoľvek prístup k stavebnému denníku a k dokumentácii Stavby. Zároveň Zhotoviteľ umožní týmto osobám (pri dodržaní podmienok BOZP) vstup na stavenisko za účelom vykonania kontroly vykonávania Diela a jednotlivých pracovných postupov. Pre vylúčenie pochybností sa zmluvné strany dohodli, že Objednávateľ je oprávnený označiť ďalšie osoby, ktoré okrem stavebno-technického dozoru Objednávateľa budú oprávnené vstúpiť na stavenisko za účelom kontroly vykonaných častí Diela a/alebo stavebno-technologických postupov pri realizovaní Diela.
  4. Najneskôr do 10 dní po protokolárnom prevzatí zhotoveného Diela Objednávateľom je Zhotoviteľ povinný vypratať stavenisko a uviesť do pôvodného stavu, a to aj tie jeho časti, ktoré boli realizáciou Diela dotknuté a nie sú predmetom plnenia podľa tejto Zmluvy.

**Čl. VIII**

**Podmienky vykonania diela**

* 1. Zhotoviteľ sa zaväzuje dodržať podmienky uvedené v projektovej dokumentácii, v stavebných povoleniach, vyjadreniach zainteresovaných organizácií k dokumentácii pre stavebné povolenie (DSP), v povoleniach na zvláštne užívanie komunikácií a zaujatie verejného priestranstva, podmienky dopravného riešenia a všetky ostatné podmienky a povolenia potrebné pre riadne dokončenie Diela iných orgánov štátnej správy. Prípadnú zmenu v projekte Stavby je Zhotoviteľ povinný pred začiatkom stavebných prác a v prípade potreby aj priebežne počas prác konzultovať s projektantom, ktorý bude pri realizácii poskytovať autorský dozor.
  2. Zhotoviteľ sa zaväzuje počas celej lehoty výstavby dodržiavať všetky platné zákony a všeobecne záväzné právne predpisy Slovenskej republiky oprávňujúce vykonať Dielo na území Slovenskej republiky a ktoré súvisia najmä so zaistením bezpečnosti a ochrany zdravia pri práci, bezpečnosti práce a technických zariadení pri stavebných prácach, stavebným zákonom, zákonom o životnom prostredí, zákonom o vodách, zákonom o energetike, zákonom o elektronickej komunikácii, zákonom o ochrane pred požiarom, zákonom o pozemných komunikáciách, VZN, platných STN a iných technických predpisov súvisiacich so zhotovovaním diela. Všetky súvisiace platné STN sú pre vykonanie Diela záväzné. Zhotoviteľ sa pri obnove a rekonštrukcii Stavby, ktorá je NKP zaväzuje obzvlášť zodpovedne držiavať aj podmienky a požiadavky zákona č. 49/2020 Z. z. o ochrane pamiatkového fondu, jeho vykonávacích predpisov ako aj vyjadrení a stanovísk dotknutých orgánov na úseku štátnej správy na ochranu pamiatkového fondu, spolupracovať a riadiť sa pri realizácii Diela aj pokynmi metodika Krajského pamiatkového úradu. Rovnako sa Zhotoviteľ zaväzuje pri prácach postupovať v súlade s normou ISO 20887/2020 Udržateľnosť budov a stavebnoinžinierskych prác. Návrh na zabezpečenie demontáže a prispôsobiteľnosti. Zásady, požiadavky a usmernenia. V prípade porušenia povinnosti podľa tohto bodu Zmluvy zodpovedá Zhotoviteľovi Objednávateľovi za všetky škody, ktoré Objednávateľovi nesplnením tejto povinnosti Zhotoviteľa vznikli.
  3. Zhotoviteľ sa zaväzuje, že na zhotovenie Diela použije zariadenia, výrobky a materiály, ktoré spĺňajú harmonizované podmienky podľa nariadenia Európskeho parlamentu a Rady EÚ č. 305/2011 a v zmysle príslušných ustanovení zákona č. 133/2013 Z. z. o stavebných výrobkoch a o zmene a doplnení niektorých zákonov v platnom znení a majú certifikát vydaný resp. overený štátnou skúšobňou alebo vyhlásenie výrobcu o parametroch. Certifikáty preukázania parametrov použitých materiálov, výrobkov a zariadení predloží Zhotoviteľ Objednávateľovi pred ich zabudovaním.
  4. V odôvodnených prípadoch si Objednávateľ vyhradzuje právo spolurozhodovať o použití všetkých výrobkov, ktoré majú byť zabudované v Stavbe (materiál, tvar, farba a pod.) v súlade s požiadavkami navrhnutými v projektovej dokumentácii. Rovnako platí, že všade, kde je pri konkrétnom tovare/výrobku uvedený súťažných podkladoch názov výrobku/tovaru, prípadne výrobca, môže Zhotoviteľ ponúknuť aj ekvivalent daného tovaru/výrobku, pri zachovaní stanovených rozmerov/min. špecifikácií, ak sú uvedené, t. j. tovar/výrobok s ekvivalentnými, resp. vyššími kvalitatívnymi parametrami, ako sú požadované. V takom prípade Zhotoviteľ v ponuke predloží katalógový/technický list ponúkaných tovarov/výrobkov obsahujúci min. obchodné označenie ponúkaného tovaru/výrobku, technické parametre a vlastnosti ponúkaného tovaru a ďalšie informácie a údaje o ponúkanom tovare v takom rozsahu, aby bolo možné jednoznačne posúdiť splnenie minimálnych technických parametrov podľa súťažných podkladov, resp. ekvivalentných tovarov/výrobkov s rovnakými, resp. vyššími kvalitatívnymi parametrami, ako sú požadované.
  5. Zhotoviteľ sa zaväzuje odo dňa prevzatia staveniska viesť stavebný denník prostredníctvom oprávnenej osoby v súlade s § 28 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona (k § 46d stavebného zákona), do ktorého bude zapisovať všetky skutočnosti rozhodujúce pre plnenie Zmluvy, najmä údaje o časovom postupe prác, ich akosti, odchýlky od projektovej dokumentácie stavby a ich zdôvodnenie a pod.. Zápis bude zaznamenaný vždy v deň, keď boli práce vykonané alebo došlo ku skutočnostiam, ktoré je potrebné zaznamenať. V priebehu pracovného času musí byť denník na Stavbe trvale prístupný. Záväzok viesť stavebný denník sa končí dňom, keď sú odstránené všetky vady a nedorobky a nedostatky podľa kolaudačného rozhodnutia.
  6. Na Stavbe musí byť k dispozícii projektová dokumentácia Stavby overená v stavebnom konaní a všetky doklady, týkajúce sa uskutočňovanej Stavby.
  7. Zhotoviteľ je povinný vyzvať stavebno-technický dozor Objednávateľa na preverenie a prevzatie všetkých prác, ktoré v ďalšom pracovnom postupe budú zakryté, alebo sa stanú neprístupnými. Výzva musí byť doručená najmenej tri pracovné dni vopred (písomne alebo elektronicky) a zaznamenaná v stavebnom denníku. Ak tak Zhotoviteľ diela neurobí, je povinný znášať náklady dodatočného odkrytia, pokiaľ Objednávateľ také odkrytie požaduje.
  8. Zhotoviteľ oznámi Objednávateľovi najmenej 2 pracovné dni vopred vykonanie každej predpísanej skúšky.
  9. Zhotoviteľ je povinný riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku ani Diela. Zhotoviteľ zodpovedá za bezpečnosť a ochranu zdravia svojich zamestnancov a tretích osôb zdržujúcich sa na stavenisku a za dodržiavanie predpisov ochrany pred požiarmi.
  10. Zhotoviteľ je povinný zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny.
  11. Zhotoviteľ sa zaväzuje k vykonávaniu dennej kontroly všetkých osôb oprávnených pohybovať sa na stavenisku kvalifikovanou a oprávnenou osobou na zaistenie BOZP v zmysle vyhlášky MPSVaR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zároveň bude viesť evidenciu o poučení pracovníkov na Stavbe v stavebnom denníku a ďalšom doklade (záznamy bezpečnostného technika na Stavbe). Zodpovedná osoba určená Zhotoviteľom je povinná informovať každý deň na začiatku pracovnej zmeny pred začatím prác svojich pracovníkov, vykonávajúcich stavebné práce, o rozsahu a druhu práce, technologických postupoch naplánovaných na deň, vykonávať poučenie pracovníkov o bezpečných pracovných postupoch a o nebezpečenstvách a ohrozeniach zdravia pri práci a o tomto informovaní viesť v stavebnom denníku záznam.
  12. Stavebno-technický dozor je oprávnený dať pracovníkom Zhotoviteľa príkaz prerušiť a zastaviť práce, pokiaľ zodpovedný stavbyvedúci nie je dosiahnuteľný, ak je ohrozená bezpečnosť uskutočňovanej Stavby a jej okolia, život alebo zdravie pracujúcich na Stavbe, ak hrozia iné vážne hospodárske škody alebo ak výkon prác nie je v súlade s projektovou dokumentáciou.
  13. V prípade realizácie stavebných prác v dňoch pracovného voľna a pokoja si Zhotoviteľ zabezpečí príslušné povolenie.
  14. Prevádzkové, sociálne, výrobné zariadenia staveniska, ako aj iné vybavenia zariadenia staveniska si zabezpečuje Zhotoviteľ na vlastné náklady. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej Ceny za dielo podľa čl. V tejto Zmluvy.
  15. Zhotoviteľ nesmie porušiť štátnu niveláciu.
  16. Zhotoviteľ zabezpečí počas výstavby kontrolu realizácie Stavby geodetickým meraním v súradnicovom systéme S-JTSK a výškovom systéme B.p.v., ak vykonanie takéhoto merania bude dôvodné.
  17. Zhotoviteľ prehlasuje, že je oprávnený (spôsobilý) vykonávať činnosť, ktorá je predmetom zmluvy a je pre túto činnosť v plnom rozsahu náležite kvalifikovaný, a to na čas celého trvania Zmluvy.
  18. Zhotoviteľ môže na Stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ je zodpovedný za to, že práceneschopnosť, dovolenky a iná absencia pracovníkov neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior). Zhotoviteľ je povinný dodržiavať opatrenia na ochranu majetku Objednávateľa a tretích osôb. Ak Zhotoviteľ vo verejnom obstarávaní, ktorého výsledkom je táto Zmluva, preukázal splnenie podmienok účasti určených podľa § 34 ods. 1 písm. g) zákona o verejnom obstarávaní osobou podľa § 34 ods. 3 zákona o verejnom obstarávaní, musí táto osoba reálne vykonávať stavebné práce alebo služby, na ktoré kapacity poskytla.
  19. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
  20. V prípade, ak sa akákoľvek časť Diela a/alebo dokumentácia prislúchajúca k Dielu alebo s Dielom súvisiaca (ďalej len „**Dokumentácia**“) vypracovaná Zhotoviteľom, považuje za dielo podľa zákona č. 185/2015 Z. z. Autorský zákon (ďalej len „**Autorský zákon**“), Zhotoviteľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedenú časť Diela a/alebo Dokumentáciu voľne používať  podľa vlastného uváženia Objednávateľa. Objednávateľ je oprávnený najmä, nie však výlučne rozmnožovať, spracovávať a upravovať časť Diela a/alebo Dokumentáciu a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako nevýhradná, na dobu trvania majetkových práv k vyššie uvedenej časti Diela a/alebo Dokumentácii podľa § 32 Autorského zákona, v neobmedzenom územnom rozsahu a neobmedzenom vecnom rozsahu, pričom Objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať autora/Zhotoviteľa o osobe postupníka. Zhotoviteľ týmto vyhlasuje, že takéto použitie časti Diela a/alebo Dokumentácie nie je porušením povinnosti mlčanlivosti podľa tejto Zmluvy. Licenčné poplatky za použitie časti Diela a/alebo Dokumentácie (vrátane odmeny za každé ďalšie použitie časti Diela a/alebo Dokumentácie) sú zahrnuté v Cene diela podľa čl. V tejto Zmluvy. Zánik tejto Zmluvy nemá vplyv na trvanie licencií podľa tohto bodu Zmluvy, pričom licencie podľa tohto bodu Zmluvy nekončia zánikom Zmluvy a zostávajú platné a účinné.
  21. Zhotoviteľ prehlasuje, že je oboznámený s miestnymi pomermi dôležitými pre úspešné zvládnutie všetkých dojednaných prác, s projektovou dokumentáciou a so všetkými podkladmi potrebnými pre riadne zhotovenie a odovzdanie Diela.
  22. Zhotoviteľ sa zaväzuje, že akékoľvek stavebné úpravy budú realizované takým spôsobom, aby nad mieru primeranú pomerom nerušili a/alebo neobmedzovali hlukom, prašnosťou, vibráciami, pachom a ďalšími nepriaznivými vplyvmi iných nájomcov, užívateľov alebo návštevníkov susedných objektov.
  23. Zhotoviteľ sa zaväzuje, že bude zhotovovať Dielo v súlade s preventívnymi, resp. ochrannými opatreniami prijatými na zmiernenie negatívnych vplyvov na dreviny pri realizácii stavebnej činnosti, definovanými v Prílohe č. 7 tejto Zmluvy „Arboristický štandard, ochrana drevín pri stavebnej činnosti“.
  24. Zhotoviteľ sa zaväzuje počas realizácie Diela v súlade s prílohou č. 10 tejto Zmluvy „Čestné prehlásenie Zhotoviteľa“ dodržiavať Všeobecné záväzné nariadenia hlavného mesta SR Bratislavy.

**Čl. IX**

**Vzájomné spolupôsobenie, záväzky a povinnosti zmluvných strán**

* 1. Zhotoviteľ je zodpovedný za to, že Dielo bude vykonané podľa tejto Zmluvy, podľa projektovej dokumentácie a v zodpovedajúcej kvalite, bez vád a nedorobkov.
  2. Objednávateľ zabezpečí pre Zhotoviteľa:
     1. odovzdanie 2 ks projektovej dokumentácie – v tlači a jedno vyhotovenie PD na CD/USB,
     2. odovzdanie oznámení, rozhodnutí a záväzných stanovísk orgánov štátnej správy, samosprávy a obce, doklady z prerokovania projektovej dokumentácie v stavebnom konaní, ktoré má v čase odovzdania staveniska k dispozícii,
     3. odovzdanie povolení a rozhodnutí (zaujatie verejného priestranstva, rozkopávky, uzávierky komunikácií) v súlade s projektom organizácie výstavby (POV) a projektom organizácie dopravy (POD), ak nimi Objednávateľ disponuje,
     4. protokolárne odovzdanie staveniska Zhotoviteľovi po uzavretí tejto Zmluvy,
     5. výkonobčasného stavebno-technického dozoru.
  3. Zhotoviteľ zabezpečí pre Objednávateľa:
* činnosti, doklady a dokumenty uvedené v čl., ktorý bude doplnený v konkrétnej zmluve o dielo,
* pred začatím prác a počas realizácie Stavby fotodokumentáciu skutkového stavu Stavby, dotknutých objektov a zakrývaných stavebných prác v mieste celej Stavby na vlastné náklady v primeranej kvalite (minimálne 300 dpi),
* potvrdenia oprávneného prevádzkovateľa skládky alebo zariadenia na likvidáciu a recykláciu odpadu po prevzatí odpadov zo stavebnej činnosti s vyčíslením ich množstva podľa skupiny, druhu a kategórie,
* prípravu na vykonanie komplexného vyskúšania zhotoveného Diela,
* všetku súčinnosť pri kontrole vykonávania Diela zo strany orgánov verejnej správy a pri finančnej kontrole hospodárenia s poskytnutou Dotáciou podľa zákona č. 357/2015 Z. z. o finančnej kontrole a audite a o zmene a doplnení niektorých zákonov (vrátane predloženia podkladov, podávania stanovísk a vysvetlení a pod.).
  1. Zhotoviteľ nie je v omeškaní s odovzdaním Diela, ak stavebné práce nemohli byť začaté alebo museli byť prerušené z dôvodu nepriaznivých poveternostných podmienok, ktoré objektívne, v zmysle platnej legislatívy a STN, neumožňujú realizáciu Diela. Zhotoviteľ nie je v omeškaní s odovzdaním Diela ani vtedy, ak omeškanie bolo spôsobené v dôsledku vyššej moci (živelná udalosť, občianske nepokoje, vojna a pod.) alebo z dôvodov archeologických nálezov na Stavbe. O dobu trvania vyššie uvedených prekážok sa predlžujú termíny dohodnuté v tejto Zmluve a Objednávateľ sa zaväzuje dohodnúť so Zhotoviteľom primeranú zmenu ustanovení tejto Zmluvy.
  2. Zhotoviteľ nesie všetky riziká a nebezpečenstvá súvisiace s vykonaním Diela, ako i nebezpečenstvo na Diele do okamihu riadneho odovzdania celého Diela Objednávateľovi a jeho prevzatia Objednávateľom.
  3. V prípade vzniku škôd spôsobených činnosťou Zhotoviteľa na veciach Objednávateľa alebo tretích osôb alebo na susedných stavbách a/alebo pozemkoch a/alebo na Diele samotnom po dobu výstavby, je Zhotoviteľ povinný túto škodu bezodkladne odstrániť.
  4. Ak budú pri zhotovovaní Diela zistené skryté prekážky v zmysle ust. § 552 Obchodného zákonníka, zabezpečí Zhotoviteľ v spolupráci s Objednávateľom ich odstránenie tak, aby nebola narušená plynulosť vykonávania prác Zhotoviteľom.
  5. Zhotoviteľ sa zaväzuje predložiť Objednávateľovi do 5 dní odo dňa účinnosti Zmluvy poistný certifikát na poistenie Diela, pričom minimálna poistná suma bude vo výške ceny Diela počas jeho realizácie až po prevzatie Diela na základe preberacieho protokolu. Predmetom poistenia podľa predchádzajúcej vety bude aj poistenie zodpovednosti za vadný výrobok. Zhotoviteľ sa súčasne zaväzuje predložiť Objednávateľovi do päť dní odo dňa účinnosti Zmluvy aj poistný certifikát na poistenie zodpovednosti za škodu na sumu vo výške Ceny Diela bez DPH. Poistné zmluvy podľa tohto bodu Zmluvy je Zhotoviteľ povinný udržiavať v platnosti po celý čas trvania Zmluvy v súlade s podmienkami Zmluvy, o čom je povinný na žiadosť Objednávateľa predložiť bez zbytočného odkladu potvrdenie.
  6. Poplatky, prípadne pokuty a majetkové sankcie z nedodržania podmienok stanovených povoľujúcimi orgánmi znáša Zhotoviteľ Diela v plnom rozsahu.
  7. Zhotoviteľ je povinný plniť predmet Zmluvy najmä vlastnými kapacitami. Zhotoviteľ môže poveriť vykonaním časti Diela aj iný právny subjekt, t. j. svojich subdodávateľov. Pri vykonávaní časti Diela subdodávateľom má Zhotoviteľ rovnakú zodpovednosť, ako keby Dielo vykonával sám. Svojím podpisom na tejto Zmluve Zhotoviteľ garantuje spôsobilosť subdodávateľov na vykonanie Diela podľa tejto Zmluvy. Ak sa na zhotovení Diela budú podieľať nejakí, resp. akýkoľvek subdodávatelia Zhotoviteľa, Zhotoviteľ je povinný spísať ich zoznam. „Zoznam subdodávateľov “ tvorí Prílohu č. 5 tejto Zmluvy.
  8. Zhotoviteľ je povinný v súlade s § 41 ods. 3 a 4 zákona o verejnom obstarávaní najneskôr v čase uzavretia tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, podiel subdodávky, dátum narodenia. Zhotoviteľ je zároveň povinný písomne oznámiť akúkoľvek zmenu údajov o subdodávateľovi v lehote najneskôr do 48 hodín od okamihu, keď sa o tejto zmene Zhotoviteľ dozvedel, na adresu Objednávateľa. Zmluvné strany sa dohodli, že v prípade zmeny údajov o subdodávateľovi uvedenom v Prílohe č. 5 tejto Zmluvy, nie je potrebné uzatvárať dodatok k tejto Zmluve.
  9. Počas trvania Zmluvy je Zhotoviteľ oprávnený zmeniť subdodávateľa uvedeného v  Prílohe č. 5 tejto Zmluvy výlučne na základe predchádzajúceho písomného súhlasu udeleného Objednávateľom a následne uzavretého dodatku k tejto Zmluve. V prípade zmeny subdodávateľa je Zhotoviteľ povinný túto zmenu Objednávateľovi oznámiť najneskôr 10 pracovných dní pred jej uskutočnením, ak sa v odôvodnených prípadoch nedohodne s Objednávateľom na kratšej lehote a uviesť o subdodávateľovi všetky údaje v zmysle bodu 9.11. Zmenu v osobe subdodávateľa je Objednávateľ oprávnený odmietnuť a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora alebo došlo k nekvalitnému plneniu realizovanému konkrétnym subdodávateľom na predchádzajúcich zákazkách alebo došlo k nesplneniu podmienok pre zmenu subdodávateľa, a pod.). Zmenou subdodávateľa nie je dotknutá zodpovednosť Zhotoviteľa za plnenie Zmluvy. Zmena subdodávateľa je účinná a subdodávateľ je oprávnený podieľať sa na vykonávaní Diela okamihom udelenia písomného súhlasu Objednávateľa so zmenou subdodávateľa podľa tohto bodu Zmluvy.
  10. Navrhovaný subdodávateľ musí spĺňať aj všetky zákonné požiadavky a to aj vo vzťahu k zákonu o verejnom obstarávaní. V prípade, ak na výkon činnosti časti Diela, ktorú subdodávateľ zabezpečuje, boli vo verejnom obstarávaní, ktorého výsledkom je táto Zmluva, požadované akéhokoľvek oprávnenia, certifikáty alebo iné doklady, prípadne určitá miera skúseností, je Zhotoviteľ povinný súčasne s písomným oznámením podľa bodu 9.11 predložiť aj dotknuté doklady, ktorých držiteľom je navrhovaný subdodávateľ v rovnakej alebo vyššej miere.
  11. Zhotoviteľ nie je oprávnený bez predchádzajúceho písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez predchádzajúceho písomného súhlasu Objednávateľa zriadiť záložné právo na tieto pohľadávky alebo previesť akékoľvek práva a povinnosti z tejto Zmluvy na tretiu osobu.
  12. Zhotoviteľ bude informovať Objednávateľa o stave rozpracovanosti Diela na kontrolných dňoch, ktoré bude Objednávateľ organizovať podľa potreby.
  13. Zhotoviteľ je povinný zabezpečiť počas uskutočňovania stavebných prác nepretržitú prítomnosť svojho zodpovedného zástupcu (stavbyvedúceho) na Stavbe, ktorý bude mať splnomocnenie riešiť problémy počas uskutočňovania stavby. Stavbyvedúci musí spĺňať podmienky preukázané dokladom o odbornej spôsobilosti stavbyvedúceho vydaným a notifikovaným podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov v overenej kópii s originálom podpisu odborne spôsobilej osoby (stavbyvedúci) alebo iným ekvivalentným dokladom. Za účelom preukázania odbornej spôsobilosti postačuje aj uvedenie webovej adresy príslušnej stavovskej organizácie, ktorá vedie oficiálny zoznam odborne spôsobilých osôb.
  14. Ak Objednávateľ, stavebno-technický dozor alebo iné subjekty oprávnené kontrolovať vykonávanie Diela zistia, že Zhotoviteľ vykonáva Dielo v rozpore so svojimi povinnosťami, je Objednávateľ oprávnený dožadovať sa zápisom v stavebnom denníku toho, aby Zhotoviteľ odstránil vady vzniknuté chybným vykonávaním Diela. Ak Zhotoviteľ neurobí nápravu ani v primeranej lehote mu na to poskytnutej, je Objednávateľ oprávnený dať pokyn na zastavenie stavebných prác.
  15. Zhotoviteľ je povinný poskytnúť požadované informácie, dokladovať svoju činnosť a umožniť vstup zamestnancom vykonávajúcim kontrolu do objektov a na pozemky súvisiace s Dielom za účelom kontroly plnenia podmienok tejto Zmluvy.
  16. V prípade ak predmetom vykonania Diela sú arboristické práce, Zhotoviteľ je povinný zabezpečiť, aby tieto práce boli uskutočnené v súčinnosti so zástupcom Objednávateľa s odbornou spôsobilosťou. Zhotoviteľ bude povinný komunikovať arboristické práce s odborne spôsobilým zástupcom Objednávateľa najmä, avšak nie výlučne pokiaľ kontaktná osoba Objednávateľa neuvedie inak.
  17. Zhotoviteľ sa zaväzuje, že predmet Zmluvy bude realizovaný kľúčovými odborníkmi podľa predchádzajúceho bodu tohto článku, uvedenými v Prílohe č. 6 „Zoznam kľúčových odborníkov” tejto Zmluvy a prostredníctvom ktorých Zhotoviteľ preukázal splnenie podmienok účasti vo verejnom obstarávaní, ktoré predchádzalo uzavretiu tejto Zmluvy. Zmena kľúčového odborníka počas trvania tejto Zmluvy je možná len na základe písomnej odôvodnenej žiadosti Zhotoviteľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného kľúčového odborníka na úrovni rovnakej alebo vyššej ako u pôvodného kľúčového odborníka. Zhotoviteľ je oprávnený zmeniť kľúčových odborníkov len s predchádzajúcim písomným súhlasom Objednávateľa, a to prostredníctvom uzavretia písomného dodatku k tejto Zmluve.
  18. V prípade, ak má byť podľa platných právnych predpisov (najmä podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“) Zhotoviteľ a/alebo akýkoľvek z jeho subdodávateľov podľa tejto Zmluvy partnerom verejného sektora, Zhotoviteľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Zmluvy zapísaní v registri partnerov verejného sektora. Za dodržiavanie tohto bodu Zmluvy subdodávateľmi zodpovedá v plnom rozsahu Zhotoviteľ. Porušenie povinnosti Zhotoviteľa podľa tohto bodu sa považuje za podstatné porušenie tejto Zmluvy. V prípade porušenia povinností podľa tohto bodu zo strany Zhotoviteľa a/alebo akéhokoľvek jeho subdodávateľa má Objednávateľ právo od tejto Zmluvy odstúpiť.
  19. Objednávateľ má tiež právo odstúpiť od tejto Zmluvy uzatvorenej so Zhotoviteľom, ak tento je partnerom verejného sektora, a ak počas trvania Zmluvy nastanú nasledovné skutočnosti:

a) nadobudne právoplatnosť rozhodnutie o výmaze Zhotoviteľa ako partnera verejného sektora z registra podľa § 12 zákona o RPVS,

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,

c) dôjde k výmazu Zhotoviteľa ako partnera verejného sektora na návrh oprávnenej osoby,

d) je Zhotoviteľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

* 1. Zhotoviteľ je kedykoľvek na žiadosť objednávateľa povinný do 3 pracovných dní predložiť všetky zmluvy so subdodávateľmi Zhotoviteľa, a to v každom okamihu realizácie predmetu tejto Zmluvy.

**Čl. X**

**Odovzdanie a prevzatie diela**

* 1. Odovzdanie a prevzatie Diela sa vykoná až po úplnom dokončení Diela bez vád a bez nedokončených prác, ktoré by bránili riadnemu užívaniu Diela (ďalej aj „kompletné odovzdanie diela ako celku“). Dielo môže byť odovzdané a prevzaté pred dohodnutým termínom odovzdania a prevzatia, po predchádzajúcej vzájomnej dohode zmluvných strán.
  2. Odovzdanie a prevzatie Diela sa však môže vykonať aj čiastkovo, teda ak sa zmluvné strany dohodnú, môže Objednávateľ prevziať aj časť Diela. Zároveň však zmluvné strany uvádzajú, že Zhotoviteľ je povinný poskytovať starostlivosť a vykonávať údržbu časti prevzatého diela a to až do času kompletného odovzdania diela ako celku (ďalej aj „čiastkové odovzdanie diela alebo časť diela“). Časť diela môže byť odovzdaná a prevzatá pred dohodnutým termínom odovzdania a prevzatia, po predchádzajúcej vzájomnej dohode zmluvných strán.
  3. Preberacie konanie začína dňom odovzdania Diela a trvá najviac 7 dní odo dňa odovzdania Diela. Zhotoviteľ k preberaciemu konaniu pripraví všetky doklady a dokumenty uvedené v podmienkach Zmluvy a v čl. III bode 3.3 Zmluvy. Zhotoviteľ prizve k preberaciemu konaniu aj subdodávateľov, ktorí sa na zhotovovaní Diela spolupodieľali a ich účasť je potrebná. Počas preberacieho konania je Objednávateľ povinný skontrolovať Dielo a je oprávnený oznámiť Zhotoviteľovi skutočnosť, že Dielo má vady.
  4. O odovzdaní a prevzatí Diela spíšu zmluvné strany Protokol o odovzdaní a prevzatí Diela (ďalej len „**Protokol**“). Protokol spisuje Objednávateľ. Protokol obsahuje aj súpis zistených vád a drobných nedorobkov, termíny na ich odstránenie, príp. záznam o nevyhnutných dodatočne požadovaných prácach a prehlásenie Objednávateľa, že Dielo preberá. Dielo môže byť Zhotoviteľom odovzdané a Objednávateľom prevzaté aj v prípade, že v Protokole budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu) dokončeného Diela a jeho kolaudácii. Podpisom Protokolu zmluvnými stranami prechádza vlastnícke právo a zodpovednosť za škodu na Diele na Objednávateľa.
  5. Súčasťou Protokolu je potvrdenie, že boli vykonané všetky predpísané skúšky a revízie, ak sú potrebné. Zhotoviteľ je povinný pripraviť a doložiť pri odovzdávajúcom konaní všetky nevyhnutné doklady o uskutočnených skúškach, revíziách a materiáloch, ak to ich povaha vyžaduje. Zhotoviteľ je tiež povinný odovzdať dokumentáciu skutočného realizovania Stavby so zapísanými a zakreslenými všetkými zmenami vzniknutými počas výstavby. V prípade, ak na akýkoľvek objekt, ktorý je súčasťou Diela je potrebné získať kolaudačné rozhodnutie, Zhotoviteľ je povinný na vlastné náklady odovzdať všetky potrebné doklady a podklady pre úspešné zabezpečenie právoplatného kolaudačného rozhodnutia. Objednávateľ ako stavebník zabezpečuje kolaudáciu. Zhotoviteľ je povinný poskytnúť Objednávateľovi maximálnu súčinnosť pri kolaudačnom konaní.
  6. Ak Objednávateľ odmieta prevziať Dielo, je povinný spísať zápis o odmietnutí prevzatia Diela a uviesť v ňom svoje dôvody. Po odstránení nedostatkov, pre ktoré Objednávateľ odmietol prevziať Dielo, sa opakuje konanie o odovzdaní a prevzatí v potrebnom rozsahu, o čom sa vyhotoví Protokol podľa vyššie uvedeného znenia.
  7. V prípade ukončenia Zmluvy podľa bodu 13.1, okrem prípadu splnenia záväzku, tejto Zmluvy je Zhotoviteľ povinný odovzdať nedokončené Dielo spolu so všetkými dokladmi podľa tejto Zmluvy, týkajúcimi sa všetkých na Diele zrealizovaných prác ku dňu ukončenia Zmluvy. O odovzdaní a prevzatí Diela zmluvné strany spíšu zápis o odovzdaní a prevzatí Diela, v ktorom sa zhodnotí rozsah a kvalita vykonaných prác. Obsahom zápisu o odovzdaní a prevzatí Diela je vyhlásenie Objednávateľa, že odovzdanú časť Diela preberá a pokiaľ nie, z akých dôvodov. V prípade, ak Zhotoviteľ opustí stavenisko a aj napriek písomnej výzve Objednávateľa sa nedostaví na odovzdanie a prevzatie nedokončeného Diela, Objednávateľ po takejto výzve písomne oznámi Zhotoviteľovi, že za deň odovzdania a prevzatia Diela sa považuje deň doručenia písomnej výzvy Objednávateľa Zhotoviteľovi na odovzdanie a prevzatie Diela v rozsahu prác ukončených a odsúhlasených stavebno-technickým dozorom Objednávateľa ku dňu odstúpenia zániku Zmluvy.

**Čl. XI**

**Záručná doba a zodpovednosť za vady**

* 1. Zhotoviteľ zodpovedá za to, že Dielo bude zhotovené podľa projektovej dokumentácie a podľa zmluvných podmienok, a že počas záručnej doby bude mať vlastnosti určené v projektovej dokumentácii a dohodnuté v tejto Zmluve.
  2. Zhotoviteľ zodpovedá za vady, ktoré má Dielo v čase jeho odovzdania Objednávateľovi. Zhotoviteľ zodpovedá za vady diela vzniknuté aj po tomto čase, ak boli spôsobené porušením jeho povinností. Zhotoviteľ zodpovedá počas záručnej doby aj za vady Diela v rozsahu záruky za akosť.
  3. Záručná doba na vyhotovené Dielo je 60 mesiacov. Na technologické časti Diela je záručná doba 24 mesiacov, resp. v dĺžke stanovenej výrobcom zodpovedajúcej technickej časti Diela. Obe záručné doby podľa tohto body Zmluvy začínajú plynúť dňom protokolárneho prevzatia Diela ako celku Objednávateľom. V prípade oprávnenej reklamácie sa záručná doba uvedená v prvej vete tohto bodu predlžuje o čas, počas ktorého bola vada odstraňovaná.
  4. Ak sa na Diele vyskytnú v záručnej dobe vady, je ich Objednávateľ oprávnený u Zhotoviteľa reklamovať. Reklamácia musí byť vykonaná bez zbytočného odkladu po zistení vady Objednávateľom, a to písomne a musí byť doručená Zhotoviteľovi na emailovú adresu Zhotoviteľa v bode 17.6 tejto Zmluvy. V písomnej reklamácii Objednávateľ vady opíše a uvedie, ako sa prejavujú. Objednávateľ môže v písomnej reklamácii uviesť svoje požiadavky, akým spôsobom požaduje vadu odstrániť, pričom v prípade, ak Objednávateľ neuvedie, akým spôsobom požaduje vadu odstrániť, môže spôsob vybavenia reklamácie stanoviť Zhotoviteľ.
  5. Zhotoviteľ je povinný reklamované vady a nedorobky odstrániť na vlastné náklady najneskôr do XX dníod obdržania oprávnenej reklamácie Objednávateľa, ak sa zmluvné strany nedohodnú v konkrétnom prípade inak. Prevzatie vykonaného odstránenia vád a nedorobkov sa uskutoční písomnou formou za účasti Zhotoviteľa a Objednávateľa.
  6. V prípade, ak Zhotoviteľ neodstráni vady v lehote uvedenej v bode 11.5 tohto článku Zmluvy, má Objednávateľ právo odstrániť tieto vady sám, alebo poveriť odstránením vád tretiu osobu. Objednávateľ je oprávnený fakturovať takto vzniknuté náklady Zhotoviteľovi formou vystavenia osobitnej faktúry na Zhotoviteľa a Zhotoviteľovi vzniká povinnosť tieto náklady Objednávateľovi uhradiť.

**Čl. XII**

**Zmluvná pokuta a náhrada škody**

Zmluvné strany sa dohodli na nasledovných zmluvných pokutách:

* 1. V prípade omeškania Zhotoviteľa s odovzdaním Diela Objednávateľovi v lehote podľa bodu 4.1. tejto Zmluvy, Objednávateľovi vzniká nárok na zaplatenie zmluvnej pokuty vo výške 0,05 % z Ceny diela bez DPH za každý, aj začatý deň omeškania.
  2. V prípade omeškania Zhotoviteľa s odstránením vád a nedorobkov Diela zistených pri odovzdaní a prevzatí Diela v lehote uvedenej v Protokole, Objednávateľovi vzniká nárok na zaplatenie zmluvnej pokuty vo výške XX a to za každý, aj začatý deň omeškania až do dňa odstránenia týchto vád a nedorobkov.

*Pozn.: Výška zmluvnej pokuty bude špecifikovaná v konkrétnej zmluve o dielo.*

* 1. V prípade omeškania Zhotoviteľa s odstránením vád a nedorobkov Diela počas záručnej doby v lehote uvedenej v bode 11.5 tejto Zmluvy, Objednávateľovi vzniká nárok na zaplatenie zmluvnej pokuty vo výške 0,05 % z Ceny diela bez DPH, a to za každý, aj začatý deň omeškania až do dňa odstránenia týchto vád a nedorobkov.
  2. V prípade, ak sa ktorékoľvek z vyhlásení Zhotoviteľa podľa čl. VIII bodu 8.19 Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, (i) je Zhotoviteľ povinný zaplatiť Objednávateľovi zmluvnú pokutu vo výške 130 % sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Zhotoviteľovi aj opakovane.
  3. V prípade omeškania Zhotoviteľa s vyprataním staveniska v lehote podľa bodu 7.10 tejto Zmluvy, Objednávateľovi vzniká nárok na zaplatenie zmluvnej pokuty vo výške 0,05 % z Ceny diela bez DPH, a to za každý, aj začatý deň omeškania.
  4. V prípade omeškania Zhotoviteľa s odstránením reklamovaných vád Diela počas záručnej doby je Zhotoviteľ povinný zaplatiť Objednávateľovi zmluvnú pokutu vo výške 0,1 % z Ceny diela bez DPH, a to za každý deň omeškania až do dňa odstránenia týchto vád a nedorobkov.
  5. V prípade, ak Zhotoviteľ a/alebo subdodávateľ, ktorí majú povinnosť zapisovať sa do registra partnerov verejného sektora podľa Zákona o RPVS, nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím, Objednávateľovi vzniká nárok na zaplatenie zmluvnej pokuty vo výške 0,5 % z Ceny diela bez DPH.
  6. V prípade, ak Zhotoviteľ požiada o zmenu kľúčového odborníka postupom podľa predchádzajúceho bodu Zmluvy, avšak z príloh, ktorým budú doklady preukazujúce splnenie podmienok účasti a kvalitatívnych kritérií navrhovaného kľúčového odborníka vyplynie, že navrhovaný kľúčový odborník spĺňa podmienky účasti a kvalitatívnych kritérií na úrovni nižšej ako u pôvodného kľúčového odborníka, je Zhotoviteľ povinný zaplatiť Objednávateľovi zmluvnú pokutu, a to aj za predpokladu, že Objednávateľ s takouto zmenou kľúčového odborníka vopred písomne súhlasil, a to vo výške 0,5 % z Ceny diela bez DPH.
  7. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, Objednávateľ je oprávnený požadovať od Zhotoviteľa zaplatenie zmluvnej pokuty vo výške 130 % výšky daňovej povinnosti, ktorá takto Objednávateľovi vznikla.
  8. V prípade omeškania Zhotoviteľa s predložením poistného certifikátu v lehote podľa bodu 9.8. tejto Zmluvy, Objednávateľovi vzniká nárok na zaplatenie zmluvnej pokuty vo výške 0,5 % z Ceny diela bez DPH a to za každý, aj začatý deň omeškania so splnením tejto povinnosti.

*Pozn.: Výška zmluvnej pokuty bude špecifikovaná v konkrétnej zmluve o dielo.*

* 1. V prípade neposkytnutia súčinnosti Zhotoviteľa pri výkone kontroly zo strany Riadiaceho orgánu vzniká Objednávateľovi nárok na zaplatenie zmluvnej pokuty vo výške 0,5 % z Ceny diela bez DPH za každý, aj začatý deň omeškania so splnením tejto povinnosti.
  2. Každá zo zmluvných strán zodpovedá druhej zmluvnej strane za všetky škody, ktoré vzniknú druhej zmluvnej strane v dôsledku porušenia jej povinností vyplývajúcich z tejto Zmluvy a/alebo z platných právnych predpisov.
  3. V prípade uplatňovania si zmluvnej pokuty, úroku z omeškania alebo náhrady škody oprávnená zmluvná strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie Zmluvy. Takáto faktúra je splatná do 14 dní odo dňa jej doručenia povinnej zmluvnej strane.
  4. Uplatnením zmluvnej pokuty u Zhotoviteľa a/alebo zaplatením zmluvnej pokuty Zhotoviteľom nie je dotknuté právo Objednávateľa uplatňovať u Zhotoviteľa v plnom rozsahu náhradu škody spôsobenú porušením povinností zo strany Zhotoviteľa, na ktoré sa vzťahuje zmluvná pokuta.
  5. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Zhotoviteľa ďalej plniť povinnosť zabezpečenú zmluvnou pokutou, ak sa zmluvné strany nedohodnú inak.

**Článok XIII**

**Výkonová záruka**

* 1. Výkonová záruka slúži na zabezpečenie záväzku Zhotoviteľa splniť riadne a včas predmet tejto ZoD, Zmluvné strany si ju dohodli pre prípad, že Zhotoviteľ nebude plniť svoje povinnosti podľa tejto ZoD a Rámcovej dohody a Objednávateľovi vznikne voči nemu akákoľvek pohľadávka.
  2. Na základe dohody Zmluvných strán bude výkonová záruka Zhotoviteľom poskytnutá vo forme bankovej záruky v prospech Objednávateľa vystavenej bankou so sídlom v Slovenskej republike alebo zahraničnou bankou so sídlom v Slovenskej republike, pobočkou zahraničnej banky v Slovenskej republike, alebo zahraničnou bankou na sumu **5% z ceny Diela jednotlivej čiastkovej zákazky** **s DPH**.
  3. Objednávateľ je oprávnený použiť výkonovú záruku alebo jej časť v prípade, ak Zhotoviteľ poruší niektorú svoju povinnosť uhradiť peňažné záväzky, vrátane sankcii a zmluvných pokút vyplývajúcich z tejto ZoD a Rámcovej dohody. Zhotoviteľ je zároveň povinný udržiavať požadovanú výkonovú záruku vo výške uvedenej v bode 13.2. tohto článku ZoD, a to počas celej doby trvania ZoD. V prípade použitia výkonovej záruky alebo jej časti Objednávateľom bude Zhotoviteľ bez zbytočného odkladu povinný zabezpečiť zodpovedajúce navýšenie výkonovej záruky do plnej výšky uvedenej v bode 13.2. tohto článku ZoD, a to najneskôr do 14 pracovných dní od doručenia písomnej výzvy Objednávateľa na jej navýšenie.
  4. Objednávateľ je zároveň oprávnený jednostranne započítať akékoľvek nároky z tejto ZoD voči akejkoľvek faktúre (aj nesplatnej) a uspokojiť sa zo záruky podľa tohto článku ZoD.
  5. Doba platnosti výkonovej záruky musí byť určená v bankovej záruke minimálne do ukončenia doby určenej podľa čl. IV, ods. 4.1 a 4.2 tejto ZoD, na ktorú sa táto ZoD uzatvára. Spravidla do ukončenia realizácie predmetu tejto ZoD.
  6. Z výkonovej záruky vystavenej bankou musí vyplývať, že banka uspokojí veriteľa (Objednávateľa) za dlžníka (Zhotoviteľa) v prípade uplatnenia výkonovej záruky v prospech Objednávateľa a banka sa musí bezpodmienečne zaviazať, že zaplatí na účet veriteľa (Objednávateľa) pohľadávku krytú výkonovou zárukou alebo jej časť do 7 dní odo dňa doručenia výzvy veriteľa (Objednávateľa) na jej zaplatenie.
  7. Poskytnutá výkonová záruka nesmie byť v rozpore s ustanoveniami §313 až §322 zákona č. 513/1991 Zb. Obchodný zákonník v platnom znení.
  8. Zhotoviteľ ako úspešný uchádzač verejného obstarávania odovzdá Objednávateľovi originál záručnej listiny vystavenej v zmysle ustanovení tohto článku najneskôr 5 pracovných dní odo dňa nadobudnutia účinnosti tejto ZoD.

**Čl. XIV**

**Zánik záväzku**

* 1. Zmluvné strany sa dohodli, že táto Zmluva zaniká

1. splnením záväzku, alebo
2. písomnou dohodou zmluvných strán, alebo
3. výpoveďou v zmysle ustanovenia 15.6 tejto Zmluvy, alebo
4. odstúpením v zmysle príslušných ustanovení čl. XV tejto Zmluvy.

**Čl. XV**

**Zmena záväzku a odstúpenie od zmluvy**

* 1. Zhotoviteľ sa zväzuje, že príjme zmenu záväzku, keď po uzatvorení Zmluvy Objednávateľ kladie na Zhotoviteľa nové požiadavky.
  2. Zmeny podľa odseku 15.1 môžu byť vykonané iba po ich odsúhlasení a potvrdení obidvoma zmluvnými stranami vo forme písomného dodatku k tejto Zmluve a v súlade s ust. § 18 zákona o verejnom obstarávaní.
  3. Objednávateľ je oprávnený písomne s uvedením dôvodu odstúpenia odstúpiť od Zmluvy, ak:
     1. sa Zhotoviteľ dostane do omeškania s riadnym vykonaním a/alebo odovzdaním Diela alebo jeho ucelenej časti o viac ako 30 (tridsať) kalendárnych dní,
     2. sa Zhotoviteľ dostane do omeškania s odstránením vád Diela o viac ako 14 (štrnásť) kalendárnych dní,
     3. dôjde k porušeniu inej zmluvnej povinnosti Zhotoviteľom a ak nedôjde k vykonaniu nápravy ani v primeranej lehote (t. j. minimálne 14 (štrnásť) kalendárnych dní), ktorú na tento účel Objednávateľ Zhotoviteľovi prostredníctvom písomného upozornenia poskytne,
     4. dôjde k nadobudnutiu rozhodnutia príslušného súdu, ktorým súd vyhlási konkurz na majetok Zhotoviteľa,
     5. dôjde k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
     6. dôjde k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
     7. dôjde k zániku Zhotoviteľa,
     8. Zhotoviteľ nebol v čase platnosti Zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím,
     9. ak v čase uzavretia Zmluvy existoval dôvod na vylúčenie Zhotoviteľa pre nesplnenie podmienky účasti podľa ustanovenia § 32 ods. 1 písm. a) zákona o verejnom obstarávaní (Zhotoviteľ, alebo jeho štatutárny orgán, alebo člen dozorného orgánu, alebo jeho prokurista bol právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe),
     10. ak Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, a o ktorom rozhodol Súdny dvor Európskej únie v súlade so zmluvou o fungovaní Európskej Únie,
     11. ak ešte nedošlo k plneniu zo zmluvy medzi Objednávateľom a Zhotoviteľom a výsledky kontroly Riadiaceho orgánu, resp. iného orgánu neumožňujú financovanie výdavkov vzniknutých z tejto Zmluvy. Zhotoviteľ nemôže odstúpiť pohľadávku na iný subjekt.
  4. Zhotoviteľ je oprávnený písomne s uvedením dôvodu odstúpenia odstúpiť od Zmluvy, ak:
     1. sa Objednávateľ dostane do omeškania so zaplatením splatnej Ceny diela, resp. jej splatnej časti o viac ako 30 (tridsať) kalendárnych dní,
     2. mu Objednávateľ ani po opakovanej písomnej výzve neposkytne nevyhnutne potrebnú súčinnosť podľa Zmluvy po dobu dlhšiu ako 14 (štrnásť) kalendárnych dní.
  5. V prípade odstúpenia od Zmluvy, táto Zmluva zaniká dňom, v ktorom bolo oznámenie o odstúpení doručené druhej zmluvnej strane. Odstúpenie od Zmluvy sa nedotýka nároku na náhradu škody, zmluvnej pokuty ani iných ustanovení, ktoré vzhľadom na svoju povahu majú trvať aj po ukončení tejto Zmluvy (zodpovednosť za vady diela, licencia a pod.).
  6. Zmluva zaniká tiež písomnou dohodou zmluvných strán alebo písomnou výpoveďou Objednávateľa, aj bez uvedenia dôvodu s výpovednou lehotou 3 mesiace, ktorá začína plynúť prvý deň kalendárneho mesiaca nasledujúceho po mesiaci, kedy bola výpoveď doručená, pričom nie sú dotknuté nároky zmluvných strán na náhradu škody, úroky z omeškania a nároky na zaplatenie zmluvnej pokuty ani iné nároky, ktoré zo svojej povahy majú pretrvávať aj po zániku Zmluvy.

**Čl. XVI**

**Úprava právnych vzťahov po ukončení Zmluvy**

* 1. V prípade ukončenia Zmluvy podľa Čl. XIV bod 14.1 písm. b), c) alebo d) tejto Zmluvy sa vyrovnanie záväzkov medzi zmluvnými stranami vykoná tak, že zmluvné strany v spolupráci so stavebno-technickým dozorom Objednávateľa určia celkovú sumu, na ktorú by mala byť podľa zatiaľ zhotoveného Diela vystavená faktúra ku dňu účinnosti ukončenia, ako keby neprišlo k ukončeniu; takto určenú sumu zaplatí Objednávateľ Zhotoviteľovi, pričom sa zohľadnia platby, ktoré už boli vykonané. Zmluvné strany prihliadnu na rozpracovanosť Diela a na to, aby išlo o ucelené a dokončené časti Diela, ktoré by boli upotrebiteľné a použiteľné zo strany Objednávateľa.
  2. V prípade predčasného ukončenia Zmluvy zanikajú všetky práva a povinnosti zmluvných strán z tejto Zmluvy s výnimkou nasledovného:

1. Zhotoviteľ je bez zbytočného odkladu, najneskôr do 5 dní, povinný opustiť stavenisko a odovzdať Objednávateľovi Dielo a všetky dokumenty a veci potrebné na dokončenie Diela, ktoré vyhotovil alebo prevzal Zhotoviteľ v súlade s touto Zmluvou;
2. Zhotoviteľ je bez zbytočného odkladu, najneskôr do 5 dní, povinný podľa pokynov Objednávateľa:
3. uskutočniť opatrenia potrebné pre bezpečnosť Diela, staveniska a pozemkov a susediacich pozemkov,
4. na svoje náklady a nebezpečenstvo odstrániť zo staveniska všetky zariadenia a materiál Zhotoviteľa;
5. ukončením tejto Zmluvy ostávajú nedotknuté:
6. nároky zmluvných strán na zaplatenie zmluvných pokút, úrokov z omeškania a náhrady škody,
7. nároky na náhradu škody a všetkých primerane vynaložených nákladov spôsobených zmluvnej strane okolnosťou, ktorá bola dôvodom ukončenia tejto Zmluvy,
8. práva zo zodpovednosti za vady a zo záruky na dokončené časti Diela,
9. licencia na dokončené časti Diela podľa bodu 8.20. tejto Zmluvy,
10. prípadné iné ustanovenia, ktoré vzhľadom na svoju povahu majú trvať aj po ukončení tejto Zmluvy.

**Čl. XVII**

**Dôverné informácie**

* 1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.
  2. Na účely plnenia tejto Zmluvy môže Zhotoviteľ vyžadovať sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 Obchodného zákonníka (takéto informácie spolu ďalej len ako „dôverné informácie“), a ktoré prináležia Objednávateľovi.
  3. Zhotoviteľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
  4. Zhotoviteľ bude zachovávať mlčanlivosť o všetkých dôverných informáciách, ktoré mu boli poskytnuté Objednávateľom a/alebo ku ktorým má Zhotoviteľ prístup. Zhotoviteľ nepoužije žiadne z dôverných informácií na iné účely, ako je uvedené v tejto Zmluve.
  5. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto Zmluvy. Poskytnutie dôverných informácií tretej osobe v nevyhnutnom rozsahu je Zhotoviteľ vždy povinný bezodkladne písomne oznámiť Objednávateľovi.
  6. Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami Zhotoviteľa bude považované za porušenie zo strany Zhotoviteľa, za čo bude Zhotoviteľ zodpovedný.
  7. Predchádzajúce povinnosti zachovávať mlčanlivosť sa nevzťahujú na také informácie, ktoré sú alebo sa stanú verejne dostupnými bez akéhokoľvek pričinenia Zhotoviteľa a/ alebo boli vo vlastníctve Zhotoviteľa predtým, ako ich získal na základe tejto zmluvy a/alebo boli vyvinuté Zhotoviteľom alebo v jeho mene nezávisle počas trvania povinnosti zachovávať mlčanlivosť a/alebo boli získané Zhotoviteľom od tretej osoby, ktorá preukázala, že má právo šíriť dôverné informácie a/alebo boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
  8. Zhotoviteľ nevynesie žiadne dôverné informácie mimo priestorov Objednávateľa, ani neprenesie alebo neskopíruje žiadne dôverné informácie, okrem tých situácií, kedy to Objednávateľ vopred písomne schváli.
  9. Všetky dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené Zhotoviteľom, v jeho mene alebo zástupcami Zhotoviteľa, vcelku alebo sčasti na základe dôverných informácií, nie sú alebo sa nestanú majetkom Objednávateľa, ale Zhotoviteľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Zmluvy.
  10. Objednávateľ vyhlasuje a garantuje, že má právo poskytnúť dôverné informácie podľa ustanovení tejto Zmluvy bez toho, aby tým porušoval svoje zmluvné povinnosti voči akýmkoľvek tretím osobám.
  11. Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.
  12. Zhotoviteľ berie na vedomie, že Objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
  13. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Zhotoviteľovi.
  14. Poskytnutím dôverných informácií neprechádza na Zhotoviteľa vlastnícke alebo iné právo alebo licencia k dôverným informáciám.
  15. Zhotoviteľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.

**Čl. XVIII**

**Ostatné ustanovenia**

* 1. Objednávateľ poveruje výkonom stavebno-technického dozoru:

meno a priezvisko:

telefónne číslo:

e-mail:

* 1. Zhotoviteľ poveruje vedením uskutočňovania stavby stavbyvedúceho:

meno a priezvisko:

telefónne číslo:

e-mail:

(Osoba vykonávajúca funkciu stavbyvedúceho je zapísaná v Slovenskej komore stavebných inžinierov).

* 1. Zhotoviteľ diela v súlade s § 3 a 6 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a v súlade s § 13 a nasl. zákona č. 124/2006 Z z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov poveruje za bezpečnostného technika:

meno a priezvisko:

telefónne číslo:

e-mail:

Poverená osoba uvedená v tomto bode je povinná v celom rozsahu dodržiavať ustanovenia nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

* 1. Pokiaľ v Zmluve nie je výslovne uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
  2. Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
  3. bola adresátom prevzatá dňom jej prevzatia,
  4. prevzatie bolo adresátom odmietnuté, dňom, kedy bolo prevzatie odmietnuté,
  5. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
  6. Kontaktnou osobou na účel komunikácie pri plnení Zmluvy, vrátane vykonania Diela, vystavovania, zasielania, potvrdzovania a podpisovania odovzdávacích a preberacích protokolov, súpisov vykonaných prác a/alebo dodávok a faktúr je:
  7. za Objednávateľa:

meno a priezvisko:

telefónne číslo:

e-mail:

* 1. za Zhotoviteľa:

meno a priezvisko:

telefónne číslo:

e-mail:

* 1. Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
  2. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „zákon o e-Governmente“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
  3. Zmluvné strany sú povinné minimálne raz denne (platí pre pracovné dni) kontrolovať kontaktné emailové schránky.
  4. Zmluvné strany sú povinné bez zbytočného odkladu, najneskôr do 5 kalendárnych dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Čl. XIX**

**Záverečné ustanovenia**

* 1. Zmeny tejto Zmluvy je možné vykonať len formou riadne zdôvodnených, písomných a číslovaných dodatkov k Zmluve, v súlade s § 18 zákona o verejnom obstarávaní, podpísaných oprávnenými zástupcami obidvoch zmluvných strán.
  2. K návrhom dodatkov k tejto Zmluve sa zmluvné strany zaväzujú vyjadriť písomne v lehote do XX dní od doručenia návrhu dodatku druhej zmluvnej strane. Po tú istú dobu je týmto návrhom viazaná zmluvná strana, ktorá ho podala.

*Pozn.: Lehota bude špecifikovaná v konkrétnej zmluve o dielo.*

* 1. Na právne vzťahy osobitne neupravené touto Zmluvou sa vzťahujú príslušné ustanovenia Obchodného zákonníka, podporne ustanovenia zákona č. 40/1964 Zb. Občiansky zákonník a ostatných, všeobecne záväzných právnych predpisov, platných na území Slovenskej republiky.
  2. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na pôvodný právny predpis sa budú považovať za odkazy na právny predpis, ktorý ho nahradil.
  3. Zmluva nadobúda platnosť dňom jej podpisu oprávnenými zástupcami zmluvných strán a účinnosť nadobudne po splnení všetkých nasledovných podmienok:

1. dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v Centrálnom registri zmlúv vedenom Úradom vlády Slovenskej republiky (https://www.crz.gov.sk/). Zverejnenie Zmluvy zabezpečuje Objednávateľ, a
2. Objednávateľovi budú poskytovateľom pomoci preukázateľne schválené finančné prostriedky na krytie nákladov na nadobudnutie predmetu zákazky, a
3. proces verejného obstarávania bude preukázateľne schválený poskytovateľom pomoci, tzv. dňom doručenia kladnej správy z kontroly verejného obstarávania od poskytovateľa.
   1. Zmluva je vyhotovená v šiestich rovnopisoch s platnosťou originálu, z ktorých po potvrdení dva obdrží Zhotoviteľ a štyri Objednávateľ.
   2. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Zmluvy majú príslušné súdy Slovenskej republiky, za použitia slovenského práva.
   3. Neoddeliteľnou súčasťou tejto Zmluvy sú jej nasledovné prílohy:

* Príloha č. 1 Vysvetlenia súťažných podkladov
* Príloha č. 2 Projektová dokumentácia (len v elektronickej forme)
* Príloha č. 3 Ćasový harmonogram realizácie Diela
* Príloha č. 4 Cenová ponuka (rozpočet) Zhotoviteľa
* Príloha č. 5 Zoznam subdodávateľov
* Príloha č. 6 Zoznam kľúčových odborníkov
* Príloha č. 7 Arboristický štandard, ochrana drevín pri stavebnej činnosti
* Príloha č. 8 Kalkulačný vzorec
* Príloha č. 9 Hodinové zúčtovacie sadzby
* Príloha č. 10 Čestné prehlásenie Zhotoviteľa
  1. Zmluvné strany potvrdzujú svojím podpisom, že súhlasia s celým obsahom Zmluvy, budú dodržiavať všetky ustanovenia počas jej platnosti, že túto Zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú stranu.

Za Objednávateľa: Za Zhotoviteľa:

v Bratislave............................................... v ................................................................

................................................................ ................................................................

(oprávnená osoba – meno a podpis) (oprávnená osoba – meno a podpis)

................................................................ ................................................................

pečiatka pečiatka

*Pozn.: Všetky časti tohto návrhu ZoD vyznačené XX a zvýraznené budú špecifikovaná v konkrétnej zmluve o dielo. Všetky uvedené časti budú Zhotoviteľom pred predložením cenovej ponuky na konkrétnu čiastkovú zákazku už vopred známe.*

Príloha č. 6 Zoznam kľúčových odborníkov

**Zodpovedné osoby za zhotoviteľa na realizáciu plnenia povinností vyplývajúcich zo zmluvy**

**o dielo podľa § 34 ods. 1 písm. g)**

|  |  |  |  |
| --- | --- | --- | --- |
| **Meno a priezvisko** | **Pracovná pozícia** | **Druh oprávnenia** | **Označenie oprávnenia** |
|  |  |  |  |

Príloha č. 8: Kalkulačný vzorec

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kalkulačný vzorec** | | | | | | | | |
|  | **Stavba** | |  |  | | | |  |
|  |  |  |  |  |  |  |  |  |
| p.č. |  | |  |  | | MJ |  |  |
|  |  |  |  |  |  |  |  |  |
|  | H | Náklady na priamy materiál | | | | | |  |
|  | P | Mzdové náklady + doplnkové mzdy | | | | | |  |
|  | O | Odvody | | | | | |  |
|  | S | Stroje | | | | | |  |
|  | SUB | Poddodávky | | | | | |  |
|  |  | **Priame náklady (PN):** |  |  |  |  | **%** |  |
|  |  |  |  |  |  |  |  |  |
|  |  | **Nepriame náklady** | | | | | **%** |  |
|  | R | Réžia + riziko | | | | | % |  |
|  | Z | Zisk | | | | | % |  |
|  |  |  |  |  |  |  |  |  |
|  |  | **Celkom:** |  |  |  |  | **100%** |  |
|  |  |  |  |  |  |  |  |  |
| p.č. | T | Kód položky | Názov položky | | MJ | Množstvo | Jednotková cena | Celkom |
| 1 |  | PN celkom |  | |  |  |  |  |
|  |  |  |  |  |  |  |  |  |
| **Rozbor akceptovanej zmluvnej ceny** | | | | | | | | |
|  | **Stavba** | |  |  | | | |  |
|  |  |  |  |  |  |  |  |  |
| p.č. |  | |  |  | | MJ |  |  |
|  |  |  |  |  |  |  |  |  |
|  |  | **Priame náklady:** |  | | | | € |  |
|  |  |  | | | | | |  |
|  |  | **Nepriame náklady** | | | | | € |  |
|  |  |  | | | | | |  |
|  |  | **Celkom:** |  |  |  |  | **€** |  |
|  |  |  |  |  |  |  |  |  |
|  |  |  |  |  |  |  |  |  |
| p.č. | T | Kód položky | Názov položky | | MJ | Množstvo | Jednotková cena | Celkom |
| 1 |  | PN celkom |  | |  |  |  |  |

Príloha č. 9: Hodinové zúčtovacie sadzby

|  |  |  |  |
| --- | --- | --- | --- |
| **Hodinové zúčtovacie sadzby - Profesie** | | | |
| **P.č.** | **Druh práce** | **M.j.** | **Jednotková cena EUR** |
| 1 | Stavebný pracovník | hod. |  |
| 2 | Kvalifikovaný stavebný pracovník | hod. |  |
| 3 | Prevádzkový pracovník | hod. |  |
| 4 | Operátor stavebných strojov | hod. |  |
| 5 | Pomocný pracovník v stavebníctve | hod. |  |
| 6 | Vodič motorového vozidla | hod. |  |
| 7 | Obsluha stavebných strojov | hod. |  |
| 8 | Betonár | hod. |  |
| 9 | Žeriavnik | hod. |  |

|  |  |  |  |
| --- | --- | --- | --- |
| **Hodinové zúčtovacie sadzby - Stroje a zariadenia** | | | |
| **P.č.** | **Druh stroja - použitie** | **M.j.** | **Jednotková cena EUR** |
| 1 | Univerzálny nakladač kolesový | hod. |  |
| 2 | Valník | hod. |  |
| 3 | Nákladný automobil | hod. |  |
| 4 | Rýpadlo lopatové kolesové | hod. |  |
| 5 | Rýpadlo-nakladač na traktorovom podvozku | hod. |  |
| 6 | Dozér na pásovom podvozku | hod. |  |
| 7 | Grejder | hod. |  |
| 8 | Valec kombinovaný | hod. |  |
| 9 | Autožeriav | hod. |  |
| 10 | Kompresor piestový pojazdný | hod. |  |
| 11 | Vysokozdvižný vozík | hod. |  |
| 12 | Vrtná súprava na automobilovom podvozku | hod. |  |
| 13 | Automatická podbíjačka | hod. |  |
| 14 | Motorová vŕtačka | hod. |  |
| 13 | Motorová uťahovačka | hod. |  |
| 16 | Agregát na výrobu elektrického prúdu | hod. |  |
| 17 | Brúsiaci vlak/iné brúsiace zariadenie s vlastným pohonom | hod. |  |

Príloha č. 10

**ČESTNÉ PREHLÁSENIE ZHOTOVITEĽA**

**ZHOTOVITEĽ: .............**

**Názov Diela: ..............**

Prehlasujem, že som oboznámený s nasledovnými zodpovedajúcimi Všeobecnými záväznými nariadeniami (ďalej ako „VZN“) hlavného mesta SR Bratislavy týkajúcimi sa realizácie stavieb vo verejnom priestore:

VZN ...............................................

VZN ...............................................

alebo uviesť link na konkrétne VZN

Prehlasujem že som si vedomý a oboznámený so špecifickými podmienkami mestského prostredia práce v zastavanom mestskom priestore (obmedzená manipulácia, za premávky len s čiastočným obmedzením dopravy, ohľaduplnosť na chodcov, regulácia a presmerovanie, práce cez víkendy a sviatky, prípadne práce v noci, obmedzenie hlučnosti a prašnosti)

Zároveň prehlasujem, že disponujem potrebným technickým, strojným a personálnym vybavením na realizáciu predmetného Diela.

V ...........................

Dňa: ........................